Suchinthana/ta-wikipedia huggingface dataset:
ரையன் ரெனால்ட்சு

ரையன் ரோட்னி ரெனால்ட்சு () (பிறப்பு: அக்டோபர் 23, 1976) என்பவர் கனடிய நாட்டு நடிகர், திரைப்படத் தயாரிப்பாளர் மற்றும் தொழிலதிபர் ஆவார். இவர் கனேடிய நாட்டு விடலைப்பருவ தொலைக்காட்சி தொடரான 'பிப்டீன்' (1991-1993) என்ற தொடர் மூலம் நடிப்புத்திரையில் அறிமுகமானார். 1998 முதல் 2001 வரை 'டூ கைஸ் அண்ட் எ கேர்ள்' என்ற தொடரில் முன்னணி பாத்திரத்தில் நடிப்பதற்கு முன்பு சிறிய வேடங்களில் சில தொடர்களில் நடித்துள்ளார். அதை தொடர்ந்து பிளேடு 3 (2004), வோல்வரின் (2009), ஆர்.ஐ.பி.டி. (2013), வுமன் இன் கோல்ட் (2015), லைப் (2017), பிரீ காய் (2021), போன்ற பல திரைப்படங்களில் நடித்ததன் மூலம் அறியப்படும் நடிகர் ஆனார்.

இவர் டெட்பூல் என்ற மார்வெல் வரைகதை கதாபாத்திரத்தை வைத்து வெளியான மிகப்பெரிய வணிக வெற்றி மீநாயகன் படங்களான டெட்பூல் (2016) மற்றும் டெட்பூல் 2 (2018) போன்ற திரைப்படங்களில் நடித்ததன் மூலம் இவரது நடிப்பு திறனுக்காக விமர்சகர்களின் சாய்ஸ் திரைப்பட விருது மற்றும் கோல்டன் குளோப் விருது போன்றவற்றிக்கு பரிந்துரை செய்யப்பட்டது.

ஆரம்ப கால வாழ்க்கை 
இவர் அக்டோபர் 23, 1976 அன்று பிரித்தானிய கொலம்பியாவின் வான்கூவரில் நான்கு மகன்களில் இளையவராக பிறந்தார். இவரது தந்தை, ஜேம்சு செஸ்டர் ரெனால்ட்ஸ் என்பவர் ராயல் கனடியன் மவுண்டட் காவல்அதிகாரியாக இருந்தார், அதற்கு முன்பு படையில் இருந்து ஓய்வு பெற்று உணவுப் பொருட்கள் மொத்த விற்பனையாளராக வேலைக்குச் சென்று இருந்தார். இவரது தாயார் தமரா லீ, சில்லறை விற்பனையில் பணிபுரிந்தார்.

மேற்கோள்கள்

வெளி இணைப்புகள்  
 

1976 பிறப்புகள்
வாழும் நபர்கள்
இருபதாம் நூற்றாண்டு அமெரிக்க ஆண் நடிகர்கள்
21 ஆம் நூற்றாண்டு கனடிய ஆண் நடிகர்கள்
கனடிய தொலைக்காட்சி நடிகர்கள்
கனடியத் திரைப்பட நடிகர்கள்
அமெரிக்கத் திரைப்படத் தயாரிப்பாளர்கள்
அமெரிக்க ஆண் தொலைக்காட்சி நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
அமெரிக்க குழந்தை நட்சத்திரங்கள்
அமெரிக்க ஆண் நகைச்சுவையாளர்கள்
அமெரிக்கக் குரல் நடிகர்கள்
ஆங்கிலத் திரைப்பட நடிகர்கள்
மீநாயகன் திரைப்பட நடிகர்கள்
மார்க் வெப்

மார்க் வெப் (பிறப்பு: ஆகஸ்ட் 31) ஒரு ஐக்கிய அமெரிக்க இசை வீடியோ இயக்குநர் மற்றும் திரைப்பட இயக்குநர். இவர் தி அமேசிங் ஸ்பைடர் - மேன், தி அமேசிங் ஸ்பைடர்-மேன் 2 போன்ற திரைப்படங்களை  இயக்கியுள்ளார் என்பது குறிப்படதக்கது.

இயக்கிய திரைப்படங்கள்
 2009: 500 டேஸ் ஒப் சம்மர்  
 2012: தி அமேசிங் ஸ்பைடர் - மேன் 
 2014: தி அமேசிங் ஸ்பைடர்-மேன் 2

வெளி இணைப்புகள்  

Marc Webb  at MVDbase.com
Die Musik 

அமெரிக்கத் திரைப்பட இயக்குநர்கள்
வாழும் நபர்கள்
1974 பிறப்புகள்
சோபியா மைல்ஸ்

சோபியா மைல்ஸ் (பிறப்பு: மார்ச் 18 1980) ஒரு ஆங்கில திரைப்பட மற்றும் தொலைக்காட்சி நடிகை. இவர் கம்மிங் அப், மூன்லைட் போன்ற பல தொலைக்காட்சிகளில் நடித்துள்ளார். இவர் டிரான்ஸ்போர்மர்ஸ்: ஏஜ் ஆஃப் எக்ஸ்டிங்சன் என்ற திரைப்படத்தில் நடித்துள்ளார்.

வெளி இணைப்புகள்  

 Simply Sophia Myles - The Official Fansite

1980 பிறப்புகள்
வாழும் நபர்கள்
ஆங்கிலத் திரைப்பட நடிகைகள்
ஆங்கிலேயத் தொலைக்காட்சி நடிகைகள்
ஆங்கிலேய நடிகைகள்
பிரித்தானிய மக்கள்
என்னமோ நடக்குது

என்னமோ நடக்குது 2014ஆம் ஆண்டு வெளியான தமிழ் மொழித் திரைப்படம். சென்னை 600028, நாடோடிகள், நண்பன் மதில் மேல் பூனை ஆகிய படங்களில் நடித்த விஜய் வசந்த் இந்தத் திரைப்படத்தில் கதாநாயகனாக நடித்திருகின்றார். இவருடன் சேர்ந்து பிரபு குத்துச்சண்டை வீரராகவும், ரகுமான் அரசியல்வாதியாகவும், மகிமா நம்பியார், சரண்யா பொன்வண்ணன், தம்பி ராமையா மற்றும் சுகன்யா இணைந்து நடித்துள்ளனர்.

நடிகர்கள்
 விஜய் வசந்த்
 மகிமா நம்பியார்
 பிரபு
 ரகுமான்
 சரண்யா பொன்வண்ணன் 
 சுகன்யா
 தம்பி ராமையா
 அஷ்வின்

மேற்கோள்கள்

வெளி இணைப்புகள்  

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
பிரபு நடித்த திரைப்படங்கள்
தம்பி ராமையா நடித்த திரைப்படங்கள்
சரண்யா பொன்வண்ணன் நடித்த திரைப்படங்கள்
வத்சல் சேத்

வத்சல் சேத் (, ) (பிறப்பு: 5 ஆகஸ்ட் 1980) ஒரு இந்திய நாட்டு நடிகர், தயாரிப்பாளர் மற்றும் இயக்குநர் ஆவார். இவர் ஜஸ்ட் மொஹபட் என்ற தொலைக்காட்சி தொடரின் மூலம் சின்னத்திரையில் அறிமுகமானார். அதைத் தொடர்ந்து 2004ஆம் ஆண்டு டார்சன் : வொண்டர் கார் என்ற திரைப்படத்தின் மூலம் திரைப்படத் துறைக்கு அறிமுகமானார். இவர் தற்பொழுது ஸ்டார் பிளஸ் தொலைக்காட்சியில் ஏக் ஹசினா தி என்ற தொடரில் நடித்துக்கொண்டு இருக்கின்றார்.
இவர் 2008ஆம் ஆண்டு பாரதிராஜா இயக்கிய பொம்மலாட்டம் என்ற தமிழ்த் திரைப்படத்தில் நடித்துள்ளார் என்பது குறிப்பிடத்தக்கது.

வாழ்க்கைக் குறிப்பு
வத்சல் சேத் குசராத்தி பெற்றோருக்கு  1980 ஆம் ஆண்டு  ஆகத்து மாதம் 5 ஆம் தேதியன்று மும்பையில் பிறந்தார். குடும்பத்தில் இருந்த இரண்டு உடன்பிறப்புகளில் இவர் மூத்தவர் ஆவார். சைவ உணவுப் பிரியராகவும்  மதுவைப் பயன்படுத்தாதிருக்கும் கொள்கை கொண்டவராகவும் இவர் அறியப்படுகிறார்.

திரைப்படங்கள்
 2004: டார்சன் : வொண்டர் கார்
 2007: நன்ஹி  ஜெய்சால்மர்
 2008: பொம்மலாட்டம்
 2008: ஹீரோஸ் 
 2009: Paying Guests 
 2010: Toh Baat Pakki 
 2011: ஹோஸ்டேல் 
 2012: Uncoupled
 2014: ஜெய் ஹோ

சின்னத்திரை 
 1996-200: ஜஸ்ட் மொஹபட்
 2014-   : ஏக் ஹசினா தி

உதவி இயக்குநர்
 2008: The Cheetah Girls: One World

தயாரிப்பாளர்
 2008: சொறி பாய் (Sorry Bhai)

மேற்கோள்கள்

புற இணைப்புகள்  

 
 Vatsal Sheth on Facebook
 Vatsal Sheth on Instagram
 Vatsal Sheth at Bollywood Hungama
 Vatsal Sheth on Twitter

இந்தித் திரைப்பட நடிகர்கள்
வாழும் நபர்கள்
1980 பிறப்புகள்
இந்தியத் தொலைக்காட்சி நடிகர்கள்
தமிழ்த் திரைப்பட நடிகர்கள்
தமிழ்நாட்டின் பெருநிறுவனங்கள்

தமிழ்நாட்டைத் தலைமையிடமாகக் கொண்டு இயங்கும் பெருநிறுவனங்கள் மற்றும் அவற்றின் வருவாய்ப் பட்டியல் (மில்லியன் அமெரிக்க டாலர்களில் (1 டாலர் = ரூ. 45 என்றிருக்கும் போது)) (பட்டியல் முழுமையானதல்ல):

மேற்கோள்கள் 

தமிழ்நாட்டு நிறுவனங்கள்
தமிழ்நாடு
த ஸ்மர்ஃப்ஸ்

தி ஸ்மர்ஃப்ஸ் 2013ஆம் ஆண்டு வெளியான அமெரிக்க நாட்டு அனிமேஷன் திரைப்படம். இந்தத் திரைப்படம் ஜூன் 16ஆம் திகதி 2011ஆம் ஆண்டு வெளியானது. இந்தத் திரைப்படத்தின் 2ஆம் பாகம் ஏப்ரல் 11ஆம் திகதி 2013ஆம் ஆண்டு வெளியானது.

கதைச் சுருக்கம்
ஒரு மாய உலகில் வசித்துக்கொண்டிருக்கும் இவை, மந்திரவாதி கர்காமெலின் கண்ணில் பட, அவற்றைத் துரத்திக் கொண்டே செல்கிறான். அவனிடம் தப்பி ஓடும் ‘ஸ்மர்ஃப்ஸ்’, தங்கள் உலகத்திலிருந்து மனிதர்கள் வசிக்கும் நியூயார்க் சிட்டிக்கு வந்துவிடுகின்றன. அங்கிருக்கும் சில நல்ல மனிதர்களின் உதவியோடு, மந்திரவாதியின் கையில் சிக்காமல் எப்படி மீண்டும் தங்கள் மாய உலகிற்கு ‘ஸ்மர்ஃப்ஸ்’ செல்கிறது என்பது தான் கதை.

நடிகர்கள்
 நீல் பாட்ரிக் ஹாரிஸ்

வெளியீடு
இந்தத் திரைப்படம் ஜூன் 16ஆம் திகதி 2011ஆம் ஆண்டு வெளியானது.

வெளி இணைப்புகள்

மேற்கோள்கள்

கொலம்பியா பிக்சர்ஸ் திரைப்படங்கள்
அமெரிக்கத் திரைப்படங்கள்
2011 ஆங்கிலத் திரைப்படங்கள்
கண்ணீர்

கண்ணீர் () கண்களில் இருக்கும் கண்ணீர்ச் சுரப்பிகளிலிருந்து கண்களை உயவூட்டவும், சுத்தம் செய்யவும், கண்ணீர் அழற்சியின் பொழுதும் கண்ணீர்க்குழாய்கள் வழியாக சுரக்கும் ஒரு உடல் திரவம். நெற்றியில் புருவம் துவங்கும் இடத்திற்கு பக்கத்தில் கண்ணுக்கு ஒன்று வீதமாக இரண்டு கண்ணீர் சுரப்பிகள் இருக்கின்றன. கண்ணீர் சுரப்பியில் சுரக்கக்கூடிய கண்ணீர், கண்இமைத்தலின் மூலமாக கண்ணில் பரவி மேல் மற்றும் கீழ் இமைகளின் விளிம்போரத்தில் இருக்கும் சிறிய திறப்பு வழியாக, கண்ணீர் நாளக்குழாய் வழியாக கண்ணீர்ப்பையை அடைகிறது. பிறகு அங்கிருந்து மூக்குக்கும் தொண்டைக்கும் சென்று ஆவியாகிவிடுகிறது. இது எப்போதும் நடைபெற்றுக்கொண்டிருக்கும் ஒரு செயல். 
மன உணர்வின் காரணமாக கண்ணீர் சுரப்பிகள் தூண்டப்பட்டுக் கண்ணீர் அதிகமாகச் சுரக்கிறது. இதனால், திடீரென அளவுக்கு அதிகமாக சுரக்கும் கண்ணீர், இமைகளில் உள்ள திறப்புவழியாக முழுவதுமாக வெளியேற முடியாத காரணத்தால், எஞ்சிய கண்ணீர் கண்ணிலிருந்து தாரை தாரையாகக் கன்னங்களில் வடிகிறது. இதுபோன்ற நேரத்தில்தான், இதனால்தான் அழுகையின் பொழுது கண்ணீர் வெளிவருவது மட்டுமல்லாமல் அதிகப்படியான கண்ணீர் உள்ளே செல்வதால்தான் மூக்கும் ஒழுகுகிறது.

கண்ணீரில் நீர், உப்புகள், பிறபொருளெதிரிகள், மற்றும் நொதியங்கள் உள்ளன. அழுகையின் பொழுது வெளிவரும் கண்ணீரில் இயக்குநீர்களும் உள்ளன.

பிறந்த குழந்தைகளுக்கு சிலநேரம் இயல்புக்கு மாறாகக் கண்ணிலிருந்து நீர் வடியலாம். கண்ணில் ஏற்பட்ட நோய்த்தொற்று, இதற்குக் காரணமாக இருக்கலாம். சில நேரம் கண்ணீர்ப்பையில் ஏற்பட்ட அடைப்பும் காரணமாக இருக்கலாம். கண்ணில் நோய்த்தொற்று ஏற்பட்டிருந்தால் சொட்டுமருந்து மூலம் சரிசெய்யலாம். கண்ணீர்ப்பையில் அடைப்பு ஏற்பட்டிருந்தால், சிலருக்குச் சொட்டுமருந்துடன் மருத்துவர் சொல்கிறபடி மூக்குக்குக்கும் கண்ணுக்கும்  அருகில் உடற்பிடிப்பு செய்ய வேண்டிவரும். இதனால் அடைப்பு நீங்கும். ஒருசில குழந்தைகளுக்குச் சிறிய அறுவைசிகிச்சையும் செய்ய வேண்டியிருக்கலாம்.

சான்றுகள்

கண்
உடலியங்கியல்
உடல் உறுப்புக்கள்
குடியரசுத் தலைவர் இல்லம்

குடியரசுத் தலைவர் இல்லம் (இந்தி:  राष्ट्रपति भवन, Rashtrapati bhavan) புது தில்லியில் அமைந்த இந்தியக் குடியரசுத் தலைவர்களின் வாழிடம் ஆகும். இது 19,000 சதுக்க மீட்டர் பரப்பளவு கொண்ட  அரண்மனையையும், அதனைச் சுற்றியிருக்கும் 320 ஏக்கர் பரப்பளவு கொண்ட பகுதியையும் குறிக்கும். அரண்மனையைச் சுற்றி தோட்டங்கள், அதிகாரிகளின் அலுவலகங்கள், திறந்தவெளிகள் ஆகியன உள்ளன.

1911இல் கொல்கத்தாவிலிருந்து தில்லிக்கு இந்தியத் தலைநகரத்தை நகர்த்தவேண்டும் என்று பிரித்தானிய அரசு தீர்மானம் செய்ததில், இந்தியத் தலைமை ஆளுநருக்கு புதிய வாழிடம் தேவையானது. இதனால் குடியரசுத் தலைர் இல்லம் உருவாக்கப்பட்டது. செந்நெறிக்காலக் கட்டிடக்கலையில் பிரித்தானிய கட்டிடக்கலைஞர் எட்வின் லுட்யென்ஸ் வடிவமைப்பில், 1929இல் திறக்கப்பட்டது.

இதனையும் காண்க
 குடியரசுத் தலைவர் இல்லம், மசோப்ரா
 குடியரசுத் தலைவர் நிலையம், சிக்கந்தராபாத்
 குடியரசுத் தலைவர் இல்லம், சிம்லா

மேற்கோள்கள்

வெளி இணைப்புகள்

 President of India: Rashtrapati Bhavan, Official website
 http://www.cs.jhu.edu/~bagchi/delhi/writing/lutyens.html 
 She does Chandigarh proud, Research on Rashtrapati Bhavan architecture
  Tensions Manifested:  Reading the Viceroy's House in New Delhi, by Aseem Inam, book chapter in The Emerging Asian City:  Concomitant Urbanities and Urbanisms (edited by Vinayak Bharne and published by Routledge UK, 2012)

இந்தியக் குடியரசுத் தலைவர் இல்லங்கள்
இந்தியாவில் உள்ள அரண்மனைகள்
இந்தியக் கட்டிடக்கலை
தில்லி அரண்மனைகள்
தில்லியில் உள்ள அரசு கட்டடங்கள்
தொன் போஸ்கோ மேல்நிலைப் பள்ளி, தஞ்சாவூர்

தொன் போஸ்கோ மெட்ரிக்குலேஷன் மேல்நிலைப்பள்ளி (Don Bosco Matriculation Higher Secondary School, Thanjavur), தஞ்சாவூரிலுள்ள  ஒரு மேல்நிலைப்பள்ளி ஆகும். இப்பள்ளி திருச்சியிலுள்ள சலேசிய மாகாணத்தின் நிர்வாகத்தின் கீழ் உள்ளது. இந்நிறுவனத்தில் ஒரு மழலையர் பள்ளி, ஒரு தொடக்கப்பள்ளி, ஒரு உயர்நிலைப்பள்ளி மற்றும் ஒரு மேல்நிலைப்பள்ளி உள்ளது. இப்பள்ளியின் பயிற்று மொழி ஆங்கிலம் மற்றும் இரண்டாம் மொழி தமிழ் ஆகும்.

வரலாறு
அருட்தந்தை ஜார்ஜ் தொமாடிசின் தலைமையிலான தொன் போஸ்கோவின் சலேசியர்கள் 1906ஆம் ஆண்டு தஞ்சை வந்து சேர்ந்தனர். அவர்கள் ஒரு அனாதை இல்லத்திற்குப் பொறுப்பேற்றனர். பிறகு இளைஞர்களுக்காக ஒரு தொழிற்பயிற்சி மையத்தைத் தொடங்கினர். எனினும் 1928-ஆம் ஆண்டிற்குப் பிறகு தஞ்சையில் அவர்களால் தங்கள் பணியைத் தொடர முடியவில்லை. பிறகு, தங்கள் பணியைத் தொடர 1983-ஆம் ஆண்டு தஞ்சை திரும்பினர். 1983-84ஆம் ஆண்டில் இளைஞர்களுக்காக ஒரு பாடசாலையையும் 6 முதல் 10 நிலைகளைக் கொண்ட ஒரு உயர்நிலைப்பள்ளியையும் நிறுவினர். உயர்நிலைப்பள்ளி தமிழ் நாடு மெட்ரிகுலேஷன் அமைப்பைச் சார்ந்ததாகும். பின்னர் அவர்கள் 1985-86ஆம் ஆண்டில் புனித தோமினிக் சாவியோவின் பெயரால் ஒரு ஆரம்பப் பள்ளி நிறுவப்பட்டது. ஆரம்பப் பள்ளியில் 1வது மற்றும் 2வது நிலைகளுக்கு வகுப்புகள் நடைபெற்றன. 1987-ல் ஒரு புதிய கட்டிடத்தை அமைத்ததன் வழியாக இப்பள்ளி அதன் வளர்ச்சியைத் தொடர்ந்தது. 1994-95-ஆம் ஆண்டில் மேல்நிலைப்படிப்பு அறிமுகப்படுத்தப்பட்டது. ஜனவரி 24, 2008 அன்று இப்பள்ளி அதன் வெள்ளி விழாவை ஒரு மாபெரும் விழாவாகக் கொண்டாடியது.

நிர்வாகம்
இந்த நிறுவனம் முதலில் சென்னையிலுள்ள சலேசிய மாகாண நிர்வாகத்தின் கீழ் இருந்தது. சலேசிய பணியின் விரிவாக்கதால் இப்பள்ளி திருச்சியிலுள்ள சலேசிய மாகாண நிர்வாகத்தின் கீழ் வந்தது. இங்குள்ள பாடசாலை முதன்மை நிர்வாகியின் தலைமையில் உள்ளது. பள்ளியின் நடவடிக்கைகள் முதல்வரால் நிர்வாகிக்கப்படுகின்றன. பள்ளி தொடங்கிய போது, போதனைகளை முற்றிலும் சலேசிய சகோதரர்கள் வழங்கினார். இப்பள்ளியின் ஆரம்ப காலத்தில் சலேசியர்களே பிரத்யேக நிர்வாகிகளாக இருந்தனர். பள்ளியிலுள்ள வகுப்பறைகளின் எண்ணிக்கை அதிகரித்தபோது இந்நிறுவனம் உள்ளூரிலுள்ள தகுதியான ஆசிரியர்களை வேலையில் அமர்த்தியது. நிர்வாகக் கடமைகளும் மெதுவாக ஆசிரியர்களுக்கும் சலேசிய சகோதரர்களுக்கும் இடையே பகிர்ந்துக்கொள்ளப்பட்டன.

மேற்கோள்கள்

வெளி இணைப்புகள் 
Official Website-Salesians of Don Bosco, Thanjavur  
Thanjavur (Don Bosco), Salesian Provincial House, Trichy 

தமிழ்நாட்டிலுள்ள பதின்மப் பள்ளிகள்
குருந்தமலை குழந்தை வேலாயுதசாமி கோயில்

குழந்தை வேலாயுதசாமி கோயில், (Kurunthamalai Kulanthai Velayuthaswamy Temple) தமிழ்நாட்டிலுள்ள கோயம்புத்தூர் மாவட்டம், காரமடைக்கருகில்  அமைந்துள்ளது.. இக்கோயிலின் முதன்மைக் கடவுளான முருகன், குழந்தை வேலாயுதசாமி என  அழைக்கப்படுகிறார். தோற்றத்தில் பழனி முருகனைப் போலவே காணப்படுகிறார். இந்து அறநிலையத்துறையினரால் பராமரிக்கப்பட்டு வரும் இக் கோயிலில் புனரமைப்புப் பணிகள் மேற்கொள்ளப்பட்டு, ஜூன் 29, 2012 இல் குடமுழுக்கு விழா நடத்தப்பட்டது. தமிழக அரசால் அறிமுகப்படுத்தப்பட்ட அன்னதானத் திட்டம் செப்டம்பர் 11, 2011 முதல் இங்கும்  தொடங்கப்பட்டு தொடர்ந்து நடந்து வருகிறது. குருந்தமலை முருகன் கோவில் கி.பி 14ஆம் நூற்றாண்டில் கட்டப்பட்டது இந்த குருந்தமலை முருகன் கோயில்.

அமைவிடம்
கோயம்புத்தூர் மாவட்டம், காரமடை ஊராட்சி ஒன்றியத்தைச் சேர்ந்த மருதூர் எனும் ஊராட்சிக்குட்பட்ட குக்கிராமமான குருந்தமலையில் இக் கோயில் அமைந்துள்ளது. கோயம்புத்தூர்-மேட்டுப்பாளையம் செல்லும் சாலையில் (தேசிய நெடுஞ்சாலை 67)  காரமடை வரை சென்று அங்கிருந்து இக்கோயிலுக்குச் செல்லலாம். மேட்டுப்பாளையத்திலிருந்தும் இக் கோயிலுக்குச் செல்லலாம்.

கோயில் அமைப்பு
குருந்தமலை அடிவாரத்தில் ஐந்துநிலை இராஜகோபுரத்துடன் கூடிய நுழைவாயிலைத் தொடர்ந்து மலையேறிச் செல்ல நன்கமைக்கப்பட்ட படிக்கட்டுகள் தொடங்குகின்றன. படிக்கட்டுகளின் இருபுறமும் இராஜகம்பீர விநாயகர் சன்னிதி, கன்னிமார் சன்னிதி, நாகர் சன்னிதி, பதினெட்டாம்படி கருப்பண்ணசாமி சன்னிதி, இடும்பன், கடம்பன், வீரவாகு-மூவரின் சன்னிதிகள் உள்ளன. அவற்றைத் தாண்டியதும் படிக்கட்டுகளின் ஒருபுறம் காசிவிசுவநாதர் சன்னிதி விசாலாட்சியம்மனுக்குத் தனி சன்னிதியுடனும் மறுபுறம் தீபத்தூண் மற்றும் இராஜநாகலிங்க சன்னிதியும் அமைந்துள்ளது. இவ்விருவர் சன்னிதிகளைச் சுற்றி சூரியன், பஞ்சாட்சர கணபதி, பஞ்சலிங்கம் சன்னிதி, வள்ளி-தேவானை உடனுறை சண்முகர், தட்சிணாமூர்த்தி, சண்டிகேசுவரர், நவக்கிரக, காலபைரவர், சந்திரன் ஆகியோரின் சன்னிதிகள் உள்ளன. 

காசிவிசுவநாதர் சன்னிதி தாண்டி மேலே குழந்தை வேலாயுதசாமி சன்னிதி இராஜகோபுரத்துடன் சுற்றுப் பிரகாரத்துடன் அமைந்துள்ளது. கருவறையில் மூலவர் குழந்தை வேலாயுதசாமி மேற்கு நோக்கியுள்ளார்.

மேற்கோள்கள்

வெளி இணைப்புகள்
அருள்மிகு குழந்தை வேலாயுதசுவாமி திருக்கோயில், தினமலர்

கோயம்புத்தூர் மாவட்டத்திலுள்ள முருகன் கோயில்கள்
இலங்கையில் மீன்பிடித்தல்

இலங்கையில் மீன்பிடித்தல், இலங்கை இயற்கையான கடல் வளத்தை கொண்டுள்ளதாலும் இதை பயன்படுத்த சாதகமாக நிலை காணப்படுவதாலும் நடைபெறுகின்றது. இலங்கை தீவாக இருப்பதனாலும் இதனைச்சுற்றி நான்கு புறமும் கடல் வளம் இருப்பதாலும் இங்கு மீன்பிடி இடம்பெறுவது இலாபகரமான ஒன்றாகும்.

சாதகமான நிலமைகள் 
இலங்கையின் கரையோரம் 1367 கிலோ மீட்டர் நீளமானது. இங்கு கரையோர மீன்பிடி கரையிலிருந்து சுமார் முப்பது கிலோ மீட்டர் தூரத்திற்கு நடை பெறுகின்றது. ஆழ்கடல் மீன்பிடி இயந்திரப்படகுகளின் உதவியுடன் சுமார் 75 கிலோமீட்டர் தூரம் வரை இடம்பெறுகின்றது. இலங்கைக் கடலில் 80000 சதுர கிலோ மீட்டர்களில் மீன் பிடிக்கலாம்.

இலங்கை ஒரு கண்ட மேடையில் அமைந்திருப்பது இங்கு மீன்பிடி சிறப்பாக இடம்பெற பேருதவியாக உள்ளது. இந்தக் கண்டமேடை கரையிலிருந்து சுமார் 15 கி.மீ. தொடக்கம் 30 கி.மீ. வரை நீண்டிருக்கிறது. இந்தக்கண்ட மேடை தென்புறத்தில் ஒடுங்கியதாகவும் வடக்கே விரிந்ததாகவும் காணப்படுகின்றது. கண்ட மேடையின் அடித்தளங்கள் சூரிய வெப்பத்தை போதுமான அளவு பெறுவதால், இது மீன்கள் வாழ ஏற்ற இடமான பிளாங்ரன் போன்ற உணவுகளைக் கொண்டுள்ளது. இந்தக் கண்ட மேடை மீன்கள் இனப்பெருக்கம் செய்ய ஏதுவான வெப்பத்தையும் மறைந்து வாழத்தக்க சூழ்நிலைகளையும் கொண்டுள்ளது.

மீன்பிடித்தல்
இலங்கை பொருளாதாரம்
ரிங்வூடைட்டு

ரிங்வூடைட்டு (Ringwoodite) என்பது நீர் வளம் கொண்ட கனிமப்பொருள் ஆகும். வேறு ஒரு கனிமப் பொருள் பற்றி ஆய்வில் ஈடுபடும்போதே இது எதிர்பாராத விதமாக கண்டு பிடிக்கப்பட்டது. இது மூடகத்தின் இடையில், அதாவது 525 தொடக்கம் 660 கிலோமீற்றருக்கு இடையில் உள்ள ஆழத்தில் கண்டுபிடிக்கப்பட்டது. பூமியின் மேற்பரப்பிலிருந்து 660 கிமீ ஆழத்தில் உருவான வைரத்தை நுட்பங்களைப் பயன்படுத்தி பகுப்பாய்வு செய்த போது அதில் இருந்த வேதியியல் பொருட்களில் அதிக அளவில் ரிங்வூடைட்டு இருப்பது கண்டறியப்பட்டது. இதன் மொத்த நிறையில் 1.5 சதவீதம் நீர் உள்ளது. இந்நீர் திரவமாக அன்றி ஹைரொக்சைட்டு அயனாகவே காணப்படுகின்றது. இக்கனிமப்பொருள் பிரேசிலில் கண்டுபிடிக்கப்பட்டது. 

பன்னாட்டு கனிமவியல் சங்கம் ரிங்வூடைட்டு Rgd என்ற குறியீட்டால் அடையாளப்படுத்துகிறது

மேற்கோள்கள்

இரும்புக் கனிமங்கள்
மக்னீசியக் கனிமங்கள்
கனசதுரக் கனிமங்கள்
அரசினர் பெண்கள் மேல்நிலைப் பள்ளி, தேசூர்

அரசினர் பெண்கள் மேல்நிலைப் பள்ளி ஆனது திருவண்ணாமலை மாவட்டம் செய்யாறு கல்வி மாவட்டம் வந்தவாசி தாலுகா தேசூர் பேரூராட்சியில் அமைந்துள்ள பள்ளியாகும்.  இப்பள்ளியின் பயிற்று மொழி தமிழ் ஆகும். 1000 மாணவிகளுக்கும் மேல் இங்கு கல்வி கற்கின்றனர்.

மேற்கோள்கள்

திருவண்ணாமலை மாவட்டத்திலுள்ள அரசுப் பள்ளிகள்
பா‌லு மலர்‌வண்‌ணன்

பாலு மலர்வண்ணன் (ஆங்கிலம்:Balu Malarvannan) என்பவர் ஒரு திரைப்பட இயக்குநர், நாவல் எழுத்தாளர் மற்றும் பத்திரிக்கையாளர் ஆவர்.

வரலாறு 
தமிழ் நாடு, திருவாரூர் மாவட்டம், திருத்துறைப்பூண்டி அருகே உள்ள வடசங்கந்தி கிராமத்தைச் சேர்ந்தவர் பாலு மலர்வண்ணன். இவரது தந்தை பெயர் கோபாலகிருஷ்ணன், தாயார் பெயர் பாப்பாத்தி அம்மாள். இவருக்கு சண்முகசுந்தரம் நமசிவாயம் என்கிற இரு சகோதரர்களும், வைரக்கண்ணு, ராஜலட்சுமி என்கிற இரு சகோதரிகளும் உள்ளனர். மேலும் இவர் எம்பதுக்கும் மேற்பட்ட சிறுகதைகள், பத்துக்கும் மேற்பட்ட நாவல்கள் எழுதி உள்ளார். ராசாத்தி என்கிற சின்னத்திரை இயக்கியுள்ள இவர், ஒத்த வீடு என்கிற திரைப்படத்தையும் இயக்கி உள்ளார். அடுத்து பையன் என்கிற திரைப்படத்தை இயக்கி வருகின்றார்.

ஆதாரங்கள்

வெளியிணைப்பு 
பாலு மலர்வண்ணன் வலைப்பதிவு

தமிழ் எழுத்தாளர்கள்
இந்தியத் திரைப்பட இயக்குநர்கள்
தல்மூத்

தல்மூத் (Talmud, ; எபிரேயம்:   "அறிவுறுத்தல், கற்றல்", செமிட்டிக் அடிப்படையில்: (למד) "கற்பி, படி") என்பது யூதப்போதக யூதத்தில் மைய சமய நூல்களின் ஒன்று. இது பாரம்பரியமாக "சாஷ்" (, ) என அழைக்கப்பட்டது. சாஷ் என்பது சஷியா செடாரிம் () என்பதன் சுருக்கமாகும். இதன் அர்த்தம் "ஆறு ஒழுங்குமுறைகள்" என்பதாகும். "தல்மூத்" எனும் பதம் பொதுவாக பாபிலோனிய தல்மூத்தை குறிக்கப் பயன்பட்டாலும் இதற்கு முன் ஜெருசலேம் தல்மூத் என்ற தொகுதியும் உள்ளது.

குறிப்புகள்

தல்மூத்
கண்ணன் இசைக்குழு

கண்ணன் இசைக்குழு இலங்கையின் வடக்கே யாழ்ப்பாணத்தில் பிரபலமான ஓர் இசைக்குழுவாகும். “கண்ணன் கோஷ்டி” என்று இது மக்களால் அழைக்கப்பட்டது. கருநாடக இசை, பொப் இசை, மெல்லிசை, பக்தி இசை, திரையிசை, நாடக இசை என பல்திறமை கொண்ட 'இசைவாணர்' கண்ணன் என்பவரால் இக்குழு வழிநடத்தப்பட்டது.

இவரது இசைக்குழுவில் தோல் வாத்திய கலைஞர்களாக அப்பி, பபி என்ற இரட்டையர்களும், ராதாகிருஷ்ணன் (வயலின்) , சிவபாதம் (மிருதங்கம்), கலாமணி (புல்லாங்குழல்), சந்தானம் (தபேலா), சனூன் (எக்கோடியன்) மற்றும் காந்தன், சகாதேவன் போன்ற இசைக்கலைஞர்களுடன் கிருஷ்ணமூர்த்தி, ஈழத்து சௌந்தரராஜன் என்று அழைக்கப்பட்ட பொன்னம்பலம், ஈழத்து சுந்தராம்பாள் என்று அழைக்கப்பட்ட கனகாம்பாள் சதாசிவம், நாகர்கோவில் விஜயரட்னம், அமுதன் அண்ணாமலை, ஸ்ரனி சிவானந்தன் போன்றவர்களும் இணைந்து தமது பங்களிப்பினை வழங்கிக் கொண்டிருந்தார்கள்.

கண்ணன் இசைக்குழுவை நடத்திவந்த திரு.கண்ணன் அவர்கள் மேடை நாடகங்களுக்கு இசையமைக்கும் வாய்ப்பை பெற்று நாச்சிமார் கோவிலை சேர்ந்த “வண்ணக்கலைவாணர்” நாடகக்குழுவிற்கும், அதன் பின்னர் புகழ்பெற்ற நாடக இயக்குநர் நட்சத்திரவாசி பாலேந்திராவின் யுகதர்மம், முகம் இல்லாத மனிதர்கள், துக்ளக் போன்ற நாடகங்களிற்கும் இசையமைத்துள்ளார். இதன்பின்னர் இசையமைப்பாளர் றொக்சாமியுடன் இணைந்து இலங்கை வானொலியில் பணியாற்றினார்.

திரைப்படங்களில் இசையமைப்பு
தெய்வம் தந்த வீடு, கோமாளிகள், ஏமாளிகள் போன்ற ஈழத்துத் தமிழ் திரைப்படங்களுக்கு கண்ணன் இசையமைத்துள்ளார்.

வெளி இணைப்புகள்
ஈழத்து இசை அமைப்பாளர் இசைவாணர் கண்ணன் அவர்களின் வாழ்க்கையும் இசைப்பணியும்

இலங்கைத் தமிழ் இசையமைப்பாளர்கள்
யாழ்ப்பாணத்து நபர்கள்
இலங்கைத் திரைப்பட இசையமைப்பாளர்கள்
பரடர்சோடொமஸ் மக்ரோபல்பிஸ்

பரடர்சோடொமஸ் மக்ரோபல்பிஸ் (Paratarsotomus macropalpis) என்பது மூட்டைப் பூச்சி இனத்தைச் சேர்ந்தது ஆகும். இது தென் கலிபோர்னியாவில் பரவலாகக் காணப்படுகின்றது. இது பாறையுள்ள பிரதேசங்களில் நடைபாதைகளில் உலா செய்யும் போது அவதானிக்கப்படுகின்றது. உடல் நீளம் அடிப்படையில் இது தரையில் மிகவும் வேகமாக ஓடும் விலங்கினம் ஆகும். 
இதனுடைய பருமன் கிட்டத்தட்ட ஒரு எள்ளை ஒத்தது ஆகும். இதனுடைய ஒரு செக்கனில் 322 உடல் நீளம் ஆகும். இதற்கு முன் உடல் நீளம் அடிப்படையில் ஆஸ்திரேலியப் புலி வண்டு உலக சாதனை படைத்திருந்தது. இதன் வேகம் ஒரு செக்கனுக்கு 171 உடல் நீளம் ஆகும். அதேவேளை சிறுத்தையுடைய உடல் நீளம் செக்கனுக்கு 16 ஆகும். இதேவேளை இப்பூச்சி ஓடும் வேகத்தில் ஒரு மனிதன் ஓடினானானால் அவனுடைய வேகம் மணிக்கு 2,092 கிலோ மீற்றர் ஆகும்.

மேற்கோள்கள்

வெளி இணைப்புகள்
 அதிவேகமாக ஓடுவதில் சிறுத்தையை மிஞ்சிய பூச்சி  
 அதிவேகமாக ஓடுவதில் சிறுத்தையை மிஞ்சிய பூச்சி 

பூச்சிகள்
சை (பாடகர்)

பார்க் ஜே-சங்  என்ற இயற்பெயர் கொண்ட சை (Psy, பிறந்த: டிசம்பர் 31, 1977) இவர் ஒரு தென் கொரியா நாட்டு பாடகர், பாடலாசிரியர் மற்றும் இசை தயாரிப்பாளர். இவர் கங்னம் ஸ்டைல் என்ற பாடலின் மூலம் மிகவும் புகழ்பெற்றார்.

இசை பட்டியல்

இசைத் தொகுப்புகள்
2001: Psy from the Psycho World!
2002: Ssa2 
2002: 3 Mi 
2006: Ssajib
2010: PsyFive

பிற தொகுப்புகள்
2005: Remake & Mix 18 Beon (Remix and Cover Album
2006: All Night Stand Live

நீண்ட தொகுப்புகள்
2012: Psy 6 (Six Rules), Part 1 
2014: Psy 6 (Six Rules), Part 2

தொலைக்காட்சித் தோற்றங்கள்

திரைப்படங்கள்

இசைப்படத் தோற்றங்கள்

வெளி இணைப்புகள்  

 Official website

தென் கொரிய பாடகர்கள்
1977 பிறப்புகள்
இசைக் கலைஞர்கள்
பாடலாசிரியர்கள்
வாழும் நபர்கள்
தமிழீழ கலை பண்பாட்டுக் கழகம்

விடுதலைப் புலிகள் கலை, பண்பாட்டுக் கழகம் என்பது தமிழீழ விடுதலைப் புலிகளின் ஒரு முக்கிய பிரிவாக இருந்தது. அது தமிழர் கலை மற்றும் பண்பாடு தொடர்பான செயற்பாடுகளை மேற்கொண்டது. அதன் பொறுப்பாளராக புதுவை இரத்தினதுரை இருந்தார்.

கலை பண்பாட்டுக் கழகம் முன்னெடுத்த பல்வேறு செயற்பாடுகளில் முத்தமிழ் விழாக்களும் அடங்கும். 1991, 1992 ஆம் ஆண்டுகளில் நடந்த முத்தமிழ் விழாக்களை ஒட்டிச் சிறப்பு மலர்கள் கலை பண்பாட்டுக் கழகத்தினால் வெளியிடப்பட்டன. 1995 இல் நல்லூரில் மூன்று நாட்கருத்தரங்கும் 1998 இல் புதுக்குடியிருப்பில் இருநாட் கருத்தரங்கும் நடைபெற்றுள்ளன. 2003 இல் திருகோணமலையில் நடந்த இசை, நடன, நாடக விழாவும் கலை பண்பாட்டுக் கழகத்தினால் நடாத்தப்பட்டதாகும். அது தவிர வெளிச்சம் சிறுகதைகள், வாசல் ஒவ்வொன்றும் போன்ற சிறுகதைத் தொகுப்புக்களையும் செம்மணி போன்ற கவிதைத் தொகுப்புக்களையும் கலை பண்பாட்டுக் கழகம் வெளியிட்டது.

கருணாகரனை ஆசிரியராகக் கொண்டு வெளிவந்த வெளிச்சம் (இதழ்) கலை பண்பாட்டுக் கழகத்தின் வெளியீடு ஆகும்.

தமிழொளி கலாமன்றம்
தமிழொளி கலாமன்றம் தமிழீழ கலை பண்பாட்டுக் கழகத்தின் ஒரு பிரிவாக கிளிநொச்சியில் செயல்பட்ட ஒரு மன்றமாகும். இம்மன்றம் பல மேடை நாடகங்கள் மற்றும் கலை நிகழ்ச்சிகளை நடாத்தி வந்தது.

தமிழீழ விடுதலைப் புலிகளின் உள் கட்டமைப்பு
யாமிருக்க பயமே

யாமிருக்க பயமே 2014ம் ஆண்டு வெளியான தமிழ் மொழி திகில் திரைப்படமகும். இந்த திரைப்படத்தை டிகே இயக்க, கிருஷ்ணா, ஓவியா நடித்துள்ளார்கள்.

நடிகர்கள்
 கிருஷ்ணா - கிரண்
ஓவியா - சரண்யா
 ரூபா மஞ்சரி - ஸ்மிதா
 கருணாகரன் - சரத்
 மயில்சாமி
 அனஸ்வரா குமார்

வெளி இணைப்புகள்

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
திகில் திரைப்படங்கள்
அறிமுக இயக்குநர் திரைப்படங்கள்
ஓவியா நடித்த திரைப்படங்கள்
திருவிடைமருதூர் பி. எஸ். வி. ராஜா

திருவிடைமருதூர் பி. எஸ். வி. ராஜா தென்னிந்தியா, தமிழகத்தைச் சேர்ந்த ஒரு நாதசுவர வாத்திய இசைக் கலைஞர் ஆவார். இவர் பிரபல நாதசுவர வாத்திய இசைக் கலைஞர் திருவிடைமருதூர் பி. எஸ். வீருசாமி பிள்ளையின் சகோதரர் மகனும், மாணவருமாவார்.

பெற்ற விருதுகளும் சிறப்புகளும்
 இசைப்பேரறிஞர் விருது, 2005. வழங்கியது: தமிழ் இசைச் சங்கம், சென்னை.
 இராஜரத்னா விருது, 2011 
 கலைமாமணி விருது

மேற்கோள்கள்

நாதசுவரக் கலைஞர்கள்
இசைப்பேரறிஞர் விருது பெற்றவர்கள்
ஊர் பெயரால் அறியப்படும் மக்கள்
செக்ஸ் டேப்

செக்ஸ் டேப் என்பது 2014 இல் வெளிவந்த அமெரிக்க நாட்டு பாலியல் நகைச்சுவை திரைப்படமாகும். இத்திரைப்படத்தை ஜேக் கஸ்டான் என்பவர் இயக்க, கேமரன் டியாஸ், ஜசோன் செகெல், ரோப் லோவே, ரோப் கோர்ட்றி, ஜேக் பிளாக் ஆகியோர் நடித்திருந்தனர்.

இத்திரைப்படத்தை கொலம்பியா பிக்சர்ஸ் தயாரித்து 2014 சூலை 18 அன்று வெளியிடப்பட்டு ஆரம்ப வார இறுதியில் $14.6 மில்லியன் டாலரும், உலகளவில் $126.1 மில்லியன் டாலரும் வசூலித்தது. இது விமர்சனரீதியாக எதிர்மறை விமர்சனங்களைப் பெற்றது.

நடிகர்கள் 
 கேமரன் டியாஸ் - அன்னி ஹர்கிரோவ் 
 ஜசோன் செகெல் - ஜெய் ஹர்கிரோவ் 
 ஜேக் பிளாக்  - 
 ரோப் கோர்ட்றி - இராபி தாம்சன் 
 எல்லி கெம்பெர் - டெஸ் தாம்சன் 
 ரோப் லோவே family medical - ஹாங்க் ரோசன்பாம் 
 குமெயில் நஞ்சியானி - புனித்

படப்பிடிப்பு 
இத்திரைப்படத்தின் படப்பிடிப்பு 2013 செப்டம்பர் 12 அன்று நியூட்டன், மாசசூசெட்சில் தொடங்கியது.

வெளியீடு 
2014 மார்ச் 17 அன்று படத்தின் முதல் சுவரொட்டியும், சில புகைப்படங்களும் வெளியிடப்பட்டன.

மேற்கோள்கள்

வெளி இணைப்புகள் 
 

2014 ஆங்கிலத் திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
பாலியல் நகைச்சுவைத் திரைப்படங்கள்
கொலம்பியா பிக்சர்ஸ் திரைப்படங்கள்
திருவீழிமிழலை எஸ். சுப்பிரமணிய பிள்ளை

திருவீழிமிழலை எஸ். சுப்பிரமணிய பிள்ளை (ஏப்ரல் 16, 1893 – )தமிழகத்தைச் சேர்ந்த நாதசுவர இசைக் கலைஞர் ஆவார். திருவீழிமிழலை சகோதரர்கள் என சிறப்பாக அழைக்கப்பட்டவர்களில் இவர் மூத்தவர் ஆவார். இளையவர் எஸ். நடராஜ சுந்தரம் பிள்ளை ஆவார்.

வாழ்க்கைக் குறிப்பு 
சுப்பிரமணிய பிள்ளை திருவீழிமிழலையில் 1893 ஏப்ரல் 16 அன்று சுவாமிநாத பிள்ளை என்பவருக்குப் பிறந்தார். இவரது தாய் மாமன் பிரபல நாதசுரக் கலைஞர் நாகூர் சுப்பையா பிள்ளை. இவருடன் கூடப் பிறந்தவர்கள் நடராச சுந்தரம் பிள்ளை, கல்யாணசுந்தரம் பிள்ளை ஆகியோர்.

பெற்ற விருதுகளும் சிறப்புகளும் 
 சங்கீத கலாநிதி விருது, 1956 ;  வழங்கியது: மியூசிக் அகாதெமி, சென்னை
 சங்கீத நாடக அகாதமி விருது, 1962 
 இசைப்பேரறிஞர் விருது, 1974 ; வழங்கியது: சென்னை தமிழிசைச் சங்கம்

மேற்கோள்கள் 

1893 பிறப்புகள்
நாதசுவரக் கலைஞர்கள்
இசைப்பேரறிஞர் விருது பெற்றவர்கள்
சங்கீத கலாநிதி விருது பெற்றவர்கள்
சங்கீத நாடக அகாதமி விருது பெற்றவர்கள்
ஊர் பெயரால் அறியப்படும் மக்கள்
திருவீழிமிழலை எஸ். நடராஜ சுந்தரம் பிள்ளை

திருவீழிமிழலை எஸ். நடராஜ சுந்தரம் பிள்ளை தமிழகத்தைச் சேர்ந்த நாதசுவர இசைக் கலைஞர் ஆவார். ’திருவீழிமிழலை சகோதரர்கள்’ எனச் சிறப்பாக அழைக்கப்பட்டவர்களில் இவர் இளையவர் ஆவார். மூத்தவர் எஸ். சுப்பிரமணிய பிள்ளை ஆவார்.

பெற்ற விருதுகளும் சிறப்புகளும்
 இசைப்பேரறிஞர் விருது, 1977. வழங்கியது: தமிழ் இசைச் சங்கம், சென்னை.
 சங்கீத நாடக அகாதமி விருது, 1972

மேற்கோள்கள்

நாதசுவரக் கலைஞர்கள்
இசைப்பேரறிஞர் விருது பெற்றவர்கள்
சங்கீத நாடக அகாதமி விருது பெற்றவர்கள்
ஊர் பெயரால் அறியப்படும் மக்கள்
திருவீழிமிழலை எஸ். தக்சிணாமூர்த்தி பிள்ளை

திருவீழிமிழலை எஸ். தக்சிணாமூர்த்தி பிள்ளை தமிழகத்தைச் சேர்ந்த நாதசுவர இசைக் கலைஞர் ஆவார்.

இசைப் பணி
காஞ்சி நாயனப் பிள்ளை, கல்யாண சுந்தரம் பிள்ளை ஆகியோரின் மாணவராகிய தக்சிணாமூர்த்தி, ஏறத்தாழ 5000 இசை நிகழ்ச்சிகளை வழங்கியுள்ளார். இரசியா, மொரீசியசு, இலங்கை ஆகிய நாடுகளுக்கு பயணங்கள் மேற்கொண்டு இசை நிகழ்ச்சிகளைச் செய்துள்ளார்.

பெற்ற விருதுகளும் சிறப்புகளும்
 கலைமாமணி, 1979; வழங்கியது: தமிழக அரசு

மேற்கோள்கள்

வெளி இணைப்புகள் 
 புகைப்படங்கள்

நாதசுவரக் கலைஞர்கள்
கலைமாமணி விருது பெற்றவர்கள்
ஊர் பெயரால் அறியப்படும் மக்கள்
புற்றுநோயெதிர்ப்பியல்

புற்றுநோயெதிர்ப்பியல் (Cancer immunology, Immuno-Oncology) என்பது  நோயெதிர்ப்பியல் அமைப்பு, புற்றுநோய் உயிரணுக்களிடையே நிகழும் ஊடாடல்களைக் குறித்துப் பயிலும் நோயெதிர்ப்பியல் துறையின் ஒரு பிரிவாகும். வளர்ந்து வரும் இப்பிரிவானது புற்றுநோய்க்குப் புதிய நோயெதிர்ப்பியச் சிகிச்சை முறைகளைக் கண்டறிவதைக் குறிக்கோளாகக் கொண்டுள்ளது. எவ்விதம் புற்று நோய்வாய்ப்பட்ட உயிரணுக்கள் நோயெதிர்ப்பிய அமைப்பைத் தவிர்கின்றன என்பதை அறிவதுதான் புற்றுநோயெதிர்ப்பியலின் அடிப்படையாகும். இத்தகு புற்று நோய்வாய்ப்பட்ட உயிரணுக்களுக்கெதிராக நோயெதிர்ப்பிய வினைகளைத் தூண்டுவதே இத்துறையின் முதன்மையான நோக்கமாகும்.

குறிப்பிட்ட புற்றுநோயின் தனித்துவ எதிர்ப்பிகளை அடையாளம் காண்பது, இத்தகு எதிர்ப்பிகளுக்கெதிரான நோயெதிர்ப்பிய வினைகள், ஆகியவைக் குறித்த அறிவு புதிய தடுப்பூசிகள், எதிர்ப்பான்களை உபயோகப்படுத்தும் சிகிச்சை முறைகள், புற்றுக் காட்டிகளை (tumor marker) அடிப்படையாகக் கொண்ட கண்டறியும் சோதனை முறைகள் ஆகியவை வளர்ச்சியடைய பேருதவிப் புரிகின்றது. உதாரணமாக, அண்மைய அறிவியல் ஆய்வுக் கட்டுரை ஒன்று, மனிதர்களின் பெருங்குடல் மலக்குடல் ( colorectal) சார்ந்த புற்று நோயில் கழலை ஊடுருவும் உயிரணுக்களின் முக்கியத்துவத்தைக் குறிப்பிடுகின்றது. புற்றுத் திசுக்களில் கழலை ஊடுருவும் உயிரணுக்களைக் (tumor infiltrating lymphocytes, TIL) கொண்ட நோயாளிகள் உயிர்ப்பிழைப்பதற்கான சாத்தியக் கூறுகள் அதிகமிருப்பதாகவும், ஓரளவிற்கு கட்டிகளுக்கெதிரான நோயெதிர்ப்புத்திறன் பெருங்குடல் மலக்குடல்-சார் புற்று நோயில் உள்ளதாகவும் இதில் கூறப்பட்டுள்ளது.

விலங்கு மாதிரிகளில் தானாகத் தோன்றும் (அ) வேதிப்பொருட்களால் தூண்டப்படுகிற கழலைகள் தோன்றுவதற்கும், வளர்ச்சியடைவதற்கும் எதிரானப் பாதுகாப்பு; மனித புற்றுநோயில் நோயெதிர்ப்பு அமைப்பு அடையாளம் காணும் இலக்குகளைக் கண்டறிதல் ஆகியவைகளை அடிப்படையாகக் கொண்டு கடந்த பத்து ஆண்டுகளில் புற்றுநோயெதிர்ப்பியக் கண்காணிப்பு (cancer immunosurveillance) குறித்த கருத்தாக்கத்திற்கு குறிப்பிடத்தக்க அளவில் அறிவியல் ஆதாரங்களும், இதைக் குறித்த அறிவு வளர்ச்சியும் முன்னேற்றம் அடைந்துள்ளது எனக் கூறலாம்.

மேற்கோள்கள்

வெளி இணைப்புகள்
 International Society for Biological Therapy of Cancer
 Institute of Endocrinology and Metabolism

நோயெதிர்ப்பியல்
உரோமைப் பேரரசர்கள்

உரோமைப் பேரரசர்கள் கி.மு 27 ஆம் ஆண்டிலிருந்து உரோமப் பேரரசை ஆட்சி செய்த அரசர்கள் ஆவர். இப்பேரரசர்களில் முதலாவதாக உரோமப் பேரரசை ஆட்சி செய்தவர் ஒகஸ்டஸ் சீசர் ஆவார்.

பேரரசர்கள்

யூலியஸ் சீசர்

யூலியஸ் சீசர் கிமு 59 தொடக்கம் 44 ஆண்டுகளுக்கு இடைப்பட்ட காலத்தில் உரோமப் பேரரசை ஆண்டார். யூலியஸ் சீசர் பேரரசராகும் முன்னர் பிரான்ஸின் ஆளுநராக இருந்தவர். கிமு 54ஆம் ஆண்டு இங்கிலாந்தை வெற்றிகொண்ட பின்னரே இவர் பேரரசர் ஆனார். இவர் எகிப்தை கைப்பற்றும் போது எகிப்தின் அழகிய இராணி செலோபத்ரா என்பவரை காதலித்தார். எகிப்தைக் கைப்பற்றிய பின் ரோமிற்குத் திரும்பியபோது இவர் சர்வாதிகாரி ஆனார். இவரே ரோமப் பேரரசில் சிறந்ததோர் நிர்வாகத்தை உருவாக்கினார். செனட் எனும் சையின் அங்கத்தவர்களின் தொகையையும் இவரே அதிகரித்தார். யூலியஸ் சீசர் கிமு 44 ஆண்டில் கொலை செய்யப்பட்டார்.

ஒகஸ்டஸ் சீசர்
ஒகஸ்டஸ் சீசர் என்னும் பேரரசனே கோலோசியம் விளையாட்டரங்கு கெரகெல்லா நீச்சல் தடாகம் போன்றவற்றை நிர்மாணித்ததாகக் கருதப்படுகிறது. இவரே பாலங்கள், வீதிகள், பாரிய கட்டடங்கள் போன்ற பலவற்றை பேரரசின் காலத்தில் உருவாக்கியதாகக் கூறப்படுகிறது. ஒகஸ்டஸ் சீசரின் தந்தை யூலியஸ் சீசர் ஆவார்.

நீரோ மன்னன்
நீரோ மன்னன் இவன் கிமு 37ஆம் ஆண்டு திசம்பர் மாதம் 15ஆம் திகதி பிறந்தார். நீரோ மன்னனே யூலியர்-கலியுதின் வம்சத்தின் ஐந்தாவதும் இறுதியுமான உரோமப் பேரரசர் ஆவார். இவர் குளோடியசு எனும் உரோமப் பேரரசனின் வளர்ப்புப் பிள்ளை ஆவார்.
குளோடியசு இறந்த பின்னர் கிமு 54ஆம் ஆண்டு ஒக்டோபர் மாதம் 13ஆந் திகதி அன்று ரோமப் பேரரசராகப் பதவியேற்றான். நீரோ மன்னன் தனது முப்பதாவது வயதில் கிமு 68ஆம் ஆண்டில் சூன் மாதம் ஒன்பதாம் திகதி மரணமுற்றான்.

குளோடியசு
குளோடியசு மன்னனே உரோமப் பேரரசின் நான்காவது பேரரசன் ஆவான். இவர் கிமு பத்தாம் நூற்றாண்டில் ஆகஸ்ட் மாதம் முதலாம் திகதியில் லக்டூனம் எனும் இடத்தில் பிறந்தார். இவருக்கு முன்பாக உரோமப் பேரரசராக கலிகுலா என்பவரும் இவருக்குப் பின்பாக உரோமப் பேரரசராக நீரோ என்பவரும்  ஆட்சியில் இருந்தனர்.

படத்தொகுப்பு

இவற்றையும் பார்க்க 
 உரோமைப் பேரரசு

குறிப்புகள்

மேலும் வாசிக்க 
 Scarre, Chris. Chronicle of the Roman Emperors: The Reign-by-Reign Record of the Rulers of Imperial Rome. London: Thames & Hudson, October 1, 1995. . (hardcover)

வெளி இணைப்புகள்
 De Imperatoribus Romanis
 Rulers of Rome
 "Decadence, Rome and Romania, and the Emperors Who Weren't", by Kelley L. Ross, Ph.D.
 UNRV.com
 The Roman Law Library 

உரோமைப் பேரரசு
ஹான்ஸ் மாதேசன்

ஹான்ஸ் மாதேசன் (பிறப்பு: 1975 ஆகஸ்ட் 7) ஒரு ஸ்காட்லாந்து நடிகர். இவர் த பில், ப்ரம்வேல், The Virgin Queen போன்ற தொலைக்காட்சி தொடர்களிலும் 300: ரைஸ் ஒப் அன் எம்பையர் போன்ற திரைப்படங்களிலும் நடித்ததன் மூலம் பரிசியமான நடிகர் ஆனார்.

வெளி இணைப்புகள்  

Hans Matheson online
Hans Matheson photos 
'Hans Matheson plays the Earl of Essex' BBC Press

இசுக்கொட்லாந்து திரைப்பட நடிகர்கள்
1975 பிறப்புகள்
வாழும் நபர்கள்
இடி

இடி () (Thunder) என்பது காற்றில் உள்ள மூலக்கூறுகளுடன் மேகங்கள் உராய்வதால் வானத்தில் மின்சாரம் உண்டாகிப் பூமியில் பாயும்போது உண்டாகிறது. இடி, மின்னல் இரண்டும் ஒரே நேரத்தில் ஏற்பட்டாலும் மின்னல் முதலில் நம் கண்ணுக்கு தெரியும். சிறிது நேரம் கழித்து இடியொலி கேட்கும். ஒளியின் வேகம் ஒரு நொடிக்கு 300000 கிலோமீட்டர்; ஒலியின் வேகம் ஒரு நொடிக்கு 330 மீட்டர் மட்டும் என்பதே இதன் காரணம் ஆகும்.

காரணம் 
இடி உண்டாக அறிவியல் பூர்வமான காரணங்கள் பலவாறாக உள்ளன. அவற்றுள் கி.மு. நான்காம் நூற்றாண்டில் கிரேக்க தத்துவமேதை அரிஸ்டாடில் முதல்முறையாக ஓர் கருதுகோளை முன்வைத்தார்.

இடி எப்படி உருவாகிறது? 
மின்னல் புவியை தாக்கும் முன்னர் மேகத்திற்கும் புவிக்கும் இடையில் உள்ள காற்று நிரப்பப்பட்ட பகுதியில் சில வினாடிகள் பயணிக்கும் போது அதிக வெப்பநிலையில் உள்ள மின்னலின் கீற்று அதனை சுற்றி உள்ள காற்றின் மூலக்கூறுகளை வெப்பமாக்கும்.

இவ்வாறு வெப்பமான காற்று விரிவடையும் போது ஏற்படும் சத்தமே ‘இடி’ என்று அழைகப்படுகிறது.

இவற்றையும் பார்க்க
 மின்னல்

மேற்கோள்கள்

வானியல் நிகழ்வுகள்
வாரணாசி மக்களவைத் தொகுதி

வாரணாசி மக்களவைத் தொகுதி (Varanasi Lok Sabha constituency) உத்தரப் பிரதேச மாநிலத்தில் உள்ள எண்பது மக்களவைத் தொகுதிகளில் ஒன்றாகும்.

வாரணாசி நாடாளுமன்றத் தொகுதியில் உள்ளடங்கிய சட்டமன்றத் தொகுதிகள் 
 வாராணசி வடக்கு சட்டமன்றத் தொகுதி
 வாராணசி தெற்கு சட்டமன்றத் தொகுதி
 வாராணசி கன்டோன்மென்ட் சட்டமன்றத் தொகுதி
 ரோஹானியா
 சேவாபுரி

2014 மக்களவைத் தேர்தல் 
வாரணாசி மக்களவைத் தொகுதியில் மே 12, 2014 இல் மக்களவைத் தேர்தல் நடைபெறுகிறது. மே மாதம், 16ஆம் தேதியன்று வாக்கு எண்ணிக்கை நடைபெறுகிறது. இத் தேர்தலில் இந்தியாவின் அதிகம் கவனிக்கப்படும் தொகுதியாகவுள்ளது.

வாக்காளர்கள் 
வாரணாசி தொகுதியில் மொத்தம் சுமார் பதினைந்து லட்சம் வாக்காளர்கள் இருக்கிறார்கள். இதில் இந்துக்கள் 80%; இசுலாமியர் 18%; ஜெயின் மதத்தினர் 1.4%; கிறித்துவர் 0.2%; பிற மதத்தினர் 0.4%. இதில் 3.5 இலட்சம் வாக்குகள் கொண்ட இசுலாமியர்களின் வாக்குகள்தான் எந்த கட்சி வேட்பாளர் வெற்றி பெறமுடியும் எனும் நிலை உள்ளது.

வேட்பாளர்கள் 
  நரேந்திர மோதி, பாரதிய ஜனதா கட்சி
  அரவிந்த் கெஜ்ரிவால், ஆம் ஆத்மி கட்சி
 அஜய் ராய், இந்திய தேசிய காங்கிரஸ்
 கைலாஷ் சௌரசியா,  சமாஜ்வாதி கட்சி
 விஜய் பிரகாஷ் ஜெய்ஸ்வால், பகுஜன் சமாஜ் கட்சி
 ஹீரலால் யாதவ், இந்திய பொதுவுடமைக் கட்சி (மார்க்சிஸ்ட்)
 இந்திரா திவாரி, அகில இந்திய திரிணாமுல் காங்கிரசு

வாரணாசி மக்களவைத் தொகுதி உறுப்பினர்கள் 
வாரணாசி மக்களவைத் தொகுதி 2004ஆம் ஆண்டு தவிர, 1991ஆம் ஆண்டிலிருந்து பாரதிய ஜனதா கட்சியின் வசமே இருந்து வருகிறது.

தேர்தல் முடிவுகள் 2024

மேற்கோள்கள் 

வாரணாசி மாவட்டம்
பெலிசிட்டி ஜோன்ஸ்

ஃபெலிசிட்டி ரோஸ் ஹாட்லி ஜோன்ஸ் (பிறப்பு: 1983 அக்டோபர் 17) ஒரு ஆங்கில திரைப்பட நடிகை ஆவார்.

வெளி இணைப்புகள்  
 

1983 பிறப்புகள்
வாழும் நபர்கள்
ஆங்கிலத் திரைப்பட நடிகைகள்
ஆங்கிலேயத் தொலைக்காட்சி நடிகைகள்
ஆங்கிலேய நடிகைகள்
சி. சிவமகராஜா

சின்னத்தம்பி சிவமகராஜா (Sinnathamby Sivamaharajah, இறப்பு: ஆகத்து 20, 2006) இலங்கை அரசியல்வாதியும், பத்திரிகையாளரும் ஆவார். இவர் யாழ்ப்பாணத்தில் இருந்து வெளிவந்த நமது ஈழநாடு பத்திரிகையின் ஆசிரியராகவும், தமிழர் விடுதலைக் கூட்டணி, மற்றும் தமிழ்த் தேசியக் கூட்டமைப்பு ஆகியவற்றின் முன்னாள் நாடாளுமன்ற உறுப்பினரும் ஆவார். இவர் வலிகாமம் வடக்கு பொது அமைப்புகளின் தலைவராகவும் பணியாற்றியிருந்தார்.

சின்னத்தம்பி சிவமகராஜா யாழ்ப்பாணக் குடாநாட்டை மையமாகக் கொண்டு தமிழ்த் தேசியத்தை வலியுறுத்தி 2002 ஆம் ஆண்டில் "நமது ஈழநாடு" பத்திரிகையை ஆரம்பித்தார். இலங்கைத் தரைப்படையினர் இப்பத்திரிகை நிலையத்தின் மீது 2005 டிசம்பரில் தாக்குதல் நடத்தினர். அக்காலகட்டத்தில் இலங்கையில் ஊடகவியலாளருக்கு எதிராக இடம்பெற்று வந்த அடக்குமுறைகளின் ஒரு பகுதியாகவே இது பார்க்கப்பட்டது. விடுதலைப் புலிகளுக்கு ஆதரவாக செயல்படுவதாகக் குற்றம் சாட்டி இவருக்கு எதிராக மரண எச்சரிக்கையும் விடுக்கப்பட்டிருந்தது.

படுகொலை
சிவமகராஜா 2006 ஆகத்து 20இல் அவரது வீட்டில் தெல்லிப்பளையில் வைத்து இனந்தெரியாதோரால் சுட்டுக் கொல்லப்பட்டார். இவரது வீடு இலங்கை இராணுவத்தின் உயர் பாதுகாப்பு வலயத்தினுள் அமைந்திருந்தது.

ஐநாவின் யுனெஸ்கோ நிறுவனம் இப்படுகொலையைக் கண்டித்து அறிக்கை வெளியிட்டிருந்தது. பன்னாட்டு ஊடகவியலாளர் மன்றம் பாரபட்சமற்ற விசாரணைகளை மேற்கொள்ளுமாறு அரசைக் கேட்டிருந்தது.

மேற்கோள்கள்

வெளி இணைப்புகள்
Sri Lanka mission report 
 Nine recommendations for improving media freedom in Sri Lanka – RSF
Media in Sri Lanka 
Free Speech in Sri Lanka 

கொலை செய்யப்பட்ட இலங்கையின் ஊடகவியலாளர்கள்
இலங்கைத் தமிழ் ஊடகவியலாளர்கள்
இலங்கைத் தமிழ் அரசியல்வாதிகள்
2006 இறப்புகள்
இலங்கையின் 11வது நாடாளுமன்ற உறுப்பினர்கள்
இலங்கையில் கொலை செய்யப்பட்ட அரசியல்வாதிகள்
தமிழர் விடுதலைக் கூட்டணி அரசியல்வாதிகள்
இலங்கை இந்துக்கள்
மாமனிதர் விருது பெற்றவர்கள்
யாழ்ப்பாணத்து நபர்கள்
1938 பிறப்புகள்
இலங்கைத் தமிழரசுக் கட்சி அரசியல்வாதிகள்
இருபதாம் நூற்றாண்டு இலங்கை அரசியல்வாதிகள்
இருபத்தொராம் நூற்றாண்டு இலங்கை அரசியல்வாதிகள்
அடையாறு ஆலமரம்

அடையாறு ஆலமரம் (ஆங்கிலம்:Adayar Banyan Tree)  என அழைக்கப்படுவது சென்னை அடையாரில் அமைந்துள்ள ஆலமரம் ஆகும். இது சுமார் 450 ஆண்டுகள் பழமை வாய்ந்தது.

அடையாரில் இருந்து பெசன்ட் நகர் போகும் வழியில் மற்றும் திரு. வி. க. பாலத்திற்கு அருகே இம்மரம் அமைந்துள்ளது. இம்மரம் அடையார் தியோசபிகல் சொசைட்டியின் வளாகத்தினுள் உள்ள தோட்டத்தினுள் அமைந்துள்ளது. இம்மரத்தின் விழுதுகள் சுமார் 63 ஆயிரம் சதுர அடி அளவில் பரந்து விரிந்துள்ளது. இம்மரத்தின் மொத்தப் பரப்பளவு 59,500 சதுர அடி.

1989 ஆம் வருடத்தின் புயல் காற்றில் பாதிக்கப்பட்ட போதும் இம்மரம் அதியத்தக்க விதத்தில் அழிபடாமல் தப்பியது.

பார்வை நேரம் 
மேலும் இயற்கை எழில்மிகு வகையில் அமைந்துள்ள மரம், செடி, கொடி வகைகளையும், பறவைகளையும் காலை 8.30 மணி முதல் பத்து மணி வரையிலும், மதியம் இரண்டு மணி முதல் நான்கு மணி வரையிலும் பொதுமக்கள் இலவசமாக கண்டுகளிக்கலாம்.

மேற்கோள்கள்

வெளி இணைப்புகள்
சென்னை அடையாறு ஆலமரம்
﻿

சென்னை
இந்தியாவில் உள்ள தனிப்பட்ட மரங்கள்
சதைப்பற்றுள்ளக் கனி

சதைப்பற்றுள்ளக் கனி அல்லது பெர்ரி என்பது ஒரு சூலிழையால் உருவாக்கப்படும் சதைப்பற்றுள்ள கனி வகைகளைக் குறிக்கும்.
இது பல விதைகளைக் கொண்ட கனியாகும்.

அமைப்பு
வெளித்தோல்(எபிகார்ப்) மெல்லியதாகவும், நடுத்தோலும், உட்தோலும் வேறுபாடற்றும் காணப்படும். விதைகள் சாறு நிறைந்தப் பகுதியில் மூழ்கிக் காணப்படும். விதையுடன் சேர்த்து முழுக்கனிப் பகுதியும் உண்ணத்தகுந்தவை.

எடுத்துக்காட்டுகள்
தக்காளி
பெர்ரி வகைகள்
திராட்சை
வெண்ணைப்பழம் (அ) அவகடொ பழம்

மேற்கோள்கள்

தாவரவியல்
கனியமைப்பியல்
உதயகுமார் மரண சர்ச்சை

உதயகுமார், சிதம்பரம் அண்ணாமலைப் பல்கலைக்கழக மாணவர் தலைவராக இருந்தவர். சூலை 1971-இல் அப்போதைய தமிழ்நாடு முதல்வர் மு. கருணாநிதிக்கு அண்ணாமலைப் பல்கலைக்கழகம் மதிப்புறு முனைவர் பட்டம் வழங்குவதை எதிர்த்து அண்ணாமலைப் பல்கலைக்கழக மாணவர்கள் நடத்திய போராட்டத்தில் கலந்து கொண்டவர்களில் ஒருவர். 

போராட்டத்தில் ஈடுபட்ட மாணவர்கள் ஆர்வக் கோளாறால் ஒரு கழுதையின் கழுத்தில் டாக்டர் என்று எழுதி தொங்க விட்டு பல்கலைக்கழக வளாகத்தில் கழுதையை நடமாட விட்டார்கள். மேலும் பல்கலைக்கழக வளாகத்தின் சுவற்றிலும் கழுதை படம் வரைந்து, அதன் கழுத்தில் டாக்டர் பட்டத்தை மாட்டி விட்டு கருணாநிதி எழுதினர். இது கருணாநிதியின் கவனத்திற்கு வந்தும் கண்டு கொள்ளாது மாணவர்களின் எதிர்ப்பினை மீறி, காவல்படை பாதுகாப்புடன் பட்டமளிப்பு விழாவில் கலந்து கொண்டு, பட்டமும் பெற்றுக் கொண்டார். 

23 சூலை 1971 அன்று மாணவர் உதயகுமார் பல்கலைக்கழக வளாகத்தின் ஒரு குளத்தில் மர்மமான முறையில் இறந்து கிடந்தார். காவல் துறையினர் தாக்குதலில் பலியானார் என்ற ஆதாரமற்ற வதந்தி நிலவியது. இறந்த உதயகுமாரின் பிணத்தைப் பார்த்து, இது என் மகன் இல்லை என்ற வாக்குமூலத்தை உதயகுமாரின் தந்தை பெருமாளிடமிருந்து காவல் துறையினர் வாக்குமூலம் பெற்றனர். காவல் துறையினர் அத்துடன் மாணவர் உதயகுமார் இறந்ததாக கூறப்பட்ட விசாரணை முடிவுக்கு வந்தது என அறிக்கை விட்டது. பல்கலைக்கழக வளாகக் குளத்தில் இறந்தது மாணவர் உதயகுமார் இல்லை எனில், இறந்த நபர் யார் என்ற விவரம் காவல்துறை விசாரணை நடத்தவில்லை. எனவே மாணவர் உதயகுமார் இறப்பின் சர்ச்சை இதுவரை தொடர்ந்து தொடர்கிறது.

நீதியரசர் சந்துருவின் சுயசரிதை நூலில் உதயகுமார் மரண சர்ச்சை
நீதியரசர் கே. சந்துருவின் சுயசரிதை நூலில்,  உதயகுமார் மரண சர்ச்சையைக் குறிப்பிட்டுள்ளார்.

மேற்கோள்கள்

வெளி இணைப்புகள்
 அண்ணாமலை பல்கலைக்கழகம் புதைத்தது பிணங்களை மட்டும் அல்ல - சமூக நீதியையும்
 முதலமைச்சர் கருணாநிதி, செத்துப்போன சிதம்பரம் உதயகுமார் குறித்து ஜஸ்டிஸ் கே.சந்துரு அவர்கள் பேட்டி
தமிழ்நாட்டில் எதிர்ப்புப் போராட்டங்கள்
இந்தியாவில் வழக்குகள்
தமிழ்நாட்டில் குற்றங்கள்
அண்ணாமலைப் பல்கலைக்கழகம்
மூர் மார்க்கெட்

மூர் மார்க்கெட் (Moore Market ) சென்னை மத்திய தொடருந்து நிலையத்திற்கு அருகே அமைந்திருந்த பழமையான வணிக வளாகம். அன்றயை காலத்தில் மூர் மார்க்கெட், சென்னை நகரத்தில் பார்க்க வேண்டிய இடங்களில் ஒன்றாக இருந்தது. மூர் மார்க்கெட்டில் பழங்கால பொருட்கள்,  புதிய மற்றும் அரிய பழங்கால நூல்கள் கிடைக்கும். இங்கு கிடைக்காத பொருட்களே இல்லை எனலாம். எல்லா மொழிகளிலும் வெளிவந்த சாதாரண இசைத் தட்டுக்கள் முதல் எல்.பி., ரெக்கார்டர்கள் வரை இங்கு கிடைக்கும்.

மேனாட்டு இசைத் தட்டுக்களை விற்கவும், வாங்கவும், ஒன்றைக் கொடுத்துவிட்டு இன்னொன்றை பரிமாறிக் கொள்ளவும் முடியும்.

மூர் மார்கெட் வளாகத்தில் நிரந்தரக் கடைகள், தற்காலிகக் கடைகள் என இருவகை கடைகள் உண்டு. அச்சுக்கலை கண்டுபிடிக்கப்பட்ட ஆரம்ப நாட்களில் பதிப்பிக்கப்பட்ட புத்தகங்களைக் கூட இங்கு வாங்கிவிட முடியும்.

புத்தகக் கடைகள் மட்டுமின்றி ஆயத்த துணிக்கடைகள், பொம்மைக் கடைகள் பழங்கால பொருட்கள் கடை என அனைத்து வகையான கடைகள் மூர் மார்க்கெட்டில் இருந்தது.

வரலாறு 
அன்றைய சென்னை மாநகராட்சியின் தலைவராக இருந்த சர். ஜார்ஜ் மூர் என்பவரால், சென்னை ஜார்ஜ் டவுன், பிராட்வேவில் 1898-இல் இவ்வணிக வளாகத்தின் அஸ்திவாரக்கல் நடப்பட்டது.  மூர் மார்க்கெட் கட்டிடம் இந்தோ-சாரசானிக் கட்டிடக்கலை வடிவத்தில் ஆர். இ. எல்லீஸ் என்பவரால் வடிவமைக்கப்பட்டு, ஏ. சுப்பிரமணிய அய்யரால் 1900-இல் கட்டிமுடிக்கப்பட்டது. கூவி விற்கும் வணிகர்களுக்காக கட்டப்பட்ட வணிக வளாகம் இது. ஜார்ஜ் மூர் எனும் ஆங்கிலேயர் இக்கட்டிடம் கட்ட முயற்சி எடுத்ததால், இக்கட்டிடத்திற்கு அவர் பெயரே சூட்டப்பட்டது.

அழிவு 
மூர் மார்க்கெட் 30-05-1985-இல் ஏற்பட்ட பெருந்தீயினால் முற்றிலும் எரிந்து சாம்பலாயிற்று. இக்கட்டிடத்தை மீண்டும் புதுப்பிக்காமல் முழுவதுமாக இடித்து, இந்திய புகைவண்டி கழகத்தார் மூர் மார்க்கெட் வணிக வளாக கட்டிடத்தை தன் வசப்படுத்தி, அவ்விடத்தில்  நகர்புற மின்சார இரயில்களுக்கான நடைமேடைகளை அமைத்தது.

மேற்கோள்கள் 

சென்னைக் கட்டிடங்கள்
சென்னையின் வரலாறு
மாயோன்

மாயோன் என்பவன் தமிழர்கள் வகுத்த ஐந்திணை நிலங்களில் முல்லை நிலத்தெய்வமாவான்.

மாயோனும் காக்கும் கடவுளும் 
திருமுருகாற்றுப்படையில் சேயோன் மாயோனின் மருமகனாகக் கூறப்படுகிறான். கம்ப இராமாயணம் மாயோனை விஷ்ணு எனக் கூறுகிறது.

மேற்கோள்களும் குறிப்புகளும் 

தமிழர் வழிபாடு
தமிழர் மெய்யியல்
திருவண்ணாமலை தொடருந்து நிலையம்

திருவண்ணாமலை இரயில் நிலையம் (Tiruvannamalai railway station, நிலையக் குறியீடு:TNM) இந்தியாவின், தமிழ்நாட்டின், திருவண்ணாமலை நகரில் அமைந்துள்ள ஒரு தொடருந்து நிலையமாகும். இது திருவண்ணாமலை நகர மக்கள் பயன்பாட்டில் உள்ள முதல் பிரதான தொடருந்து நிலையம் ஆகும்.

இது தென்னகத்தின் பழைய மெயின் லைன் எனப்படும் சித்தூர் - காட்பாடி - திருவருணை - அரகண்டநல்லூர் - பண்ருட்டி - கடலூர் தொடருந்து பாதையில் அமைந்துள்ளது.

சேவைகள் 
இந்த தொடருந்து நிலையம் தென்னக இரயில்வேயின் பழைய மெயின் லைன் எனப்படும் சித்தூர், காட்பாடி, வேலூர், திருவண்ணாமலை, திருக்கோவிலூர், கடலூர் தொடருந்து பாதையில் திருவண்ணாமலை உள்ளது. இப்பாதை பயணிகள் போக்குவரத்துக்கு 1867 ஆம் ஆண்டு திறக்கப்பட்டது. திருவண்ணாமலை தொடருந்து பாதை மின்மயமாக்க பட்ட தொடருந்து பாதையாகும்.

திருவண்ணாமலை வழியாக பிற நகரங்களுக்கு செல்லும் ரயில்கள்:
 பெங்களூர் - எஸ்வந்த்பூர்
 கொல்கத்தா - ஹௌரா
 திருப்பதி
 மும்பை
 ராமேஸ்வரம்
 கடலூர்
 பாண்டிச்சேரி
 மன்னார்குடி
 மாயவரம்
 கும்பகோணம்
 தஞ்சாவூர்
 திருச்சி
 திண்டுக்கல்
 மதுரை ஆகிய ஊர்களும் தொடருந்து சேவை உள்ளது.

சிறப்பு 
இந்த தொடருந்து நிலையம் வழியே செல்லும் அனைத்து தொடருந்துகளும் நின்று செல்கிறது. இது மக்கள் பயன்பாட்டிற்கு 1889இல் திறக்கப்பட்டது. ஆன்மீகக் குரு இரமண மகரிசி, இந்த ரயில் நிலையத்தில் தான் 1891இல் திருவண்ணாமலை வந்தடைந்தார்.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் திருச்சி கோட்டத்தில் 15 நிலையங்கள் தேர்ந்தெடுக்கப்பட்டன, திருவண்ணாமலை தொடருந்து நிலையத்தை புதுப்பிக்கும் பணிக்கு 8.17 கோடி ரூபாய் ஒதுக்கப்பட்டுள்ளது.

மேற்கோள்கள்

வெளியிணைப்புகள் 
 திருவண்ணாமலை தொடருந்து நிலையம் Indiarailinfo.

திருவண்ணாமலை மாவட்டத்திலுள்ள தொடருந்து நிலையங்கள்
திருச்சிராப்பள்ளி தொடருந்து கோட்டம்
ஜான் ஹாம்

ஜொனாதன் டேனியல் ஹாம் (பிறப்பு: மார்ச் 10, 1971) அமெரிக்க நாட்டுத் திரைப்பட நடிகர், குரல் நடிகர் மற்றும் இயக்குநர். இவர் த டென், ஸ்டோலன், த டவுன் போன்ற திரைப்படங்களிலும், மேட் மென், சாட்டர்டே நைட் லைவ், 30 ராக், போன்ற பல வெற்றித் தொடர்களிலும் நடித்ததன் மூலம் மிகவும் பரிச்சியமான நடிகர் ஆனார். இவர் தற்பொழுது மில்லியன் டாலர் ஆர்ம் என்ற திரைப்படத்தில் நடித்துக்கொண்டு இருக்கின்றார்.

வெளி இணைப்புகள்  

 Jon Hamm at Emmys.com

வாழும் நபர்கள்
1971 பிறப்புகள்
அமெரிக்கத் திரைப்படத் தயாரிப்பாளர்கள்
ஆங்கில அமெரிக்கர்கள்
அமெரிக்க ஆண் தொலைக்காட்சி நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
காகவிளிம்பு மேற்கை தசை

காகவிளிம்பு  மேற்கை  தசை  ( Coracobrachialis ), தோல் எலும்பின்  காக விளிம்பில் இருந்து  ( corocoid process of scapula)   ஆர்ஜிதம் ஆகி , மேற்கை எலும்பில் உள்ளிடப்படும் ஒரு தசை ஆகும் .

 இரத்த வழங்கல் - புய ரத்த குழாய்கள் 
 உணர்ச்சி - தசை சரும நரம்பு

வெளி இணைப்புகள்

 
 
 PTCentral

மேற்கோள்கள்

மனித உடற்கூற்றுத் தொகுதிகள்
சபேஷ் முரளி

சபேஷ் - முரளி (ஆங்கிலம்:Sabesh-Murali) ஆகிய இருவரும் இந்திய இரட்டை இசையமைப்பாளர் ஆவர். இவர்கள் பின்னணிப் பாடல்களும் பாடியுள்ளனர்.

வரலாறு 
தமிழ்நாட்டில் உள்ள, சென்னையைச் சேர்ந்த இவர்கள் இருவரும் உடன்பிறந்த இரட்டை சகோதரர்களாவார்கள். இவர்கள் இசையமைப்பாளர் தேவா அவர்களின் இளைய சகோதரர்கள் ஆவார். இருவரும் உதவி இசை இயக்குனர்களாக பணியாற்றியுள்ளனர். இவர்கள் இருவரும் இணைந்து பொக்கிசம், மிளகா, இம்சை அரசன் 23ஆம் புலிகேசி, கோரிப்பாளையம் போன்ற புகழ்பெற்ற தமிழ்த் திரைப்படங்களுக்கு இசை அமைத்துள்ளனர்.

திரைப்படங்கள்

ஆதாரம்

வெளியிணைப்பு 

தமிழ்த் திரைப்பட இசையமைப்பாளர்கள்
இந்தியத் திரைப்பட இசையமைப்பாளர்கள்
இந்தியத் திரைப்படப் பாடகர்கள்‎
வாழும் நபர்கள்
தமிழ்த் திரைப்படப் பின்னணிப் பாடகர்கள்
காஞ்சிபுரம் நாயினாப் பிள்ளை

காஞ்சிபுரம் நாயினாப் பிள்ளை (காஞ்சிபுரம் நாயினாப் பிள்ளை)(இறப்பு: 1934) என்று அறியப்பட்ட காஞ்சீவரம் சுப்ரமணிய பிள்ளை தமிழ்நாட்டைச் சேர்ந்த கருநாடக இசைப் பாடகர் ஆவார்.

இசைப் பயிற்சி
 இவரின் அத்தை, காஞ்சீவரம் தனகோடி எனும் அக்காலத்து புகழ்மிக்க பாடகர் ஆவார். இவரிடமிருந்து பல தமிழ்ப் பாடல்களை நயினாப் பிள்ளை கற்றார்.
 எட்டயபுரத்தைச் சேர்ந்த இராமச்சந்திர பாகவதரிடம் அரிய பல இராகங்களைக் கற்றார். 
 சியாமா சாஸ்திரியின் மாணாக்கர்களிடமிருந்து நேரடியாக பாடம் கற்றவர் 'மெட்டு' காமாட்சி என்பவர். இவர் நயினாப் பிள்ளையின் முன்னோராவார். இவரிடமிருந்து சியாமா சாஸ்திரியின் பாடல்கள் பலவற்றை நயினாப் பிள்ளை கற்றுக் கொண்டார்.
 'ஜலதரங்கம்' ரமணய்யா செட்டி என்பவரிடமிருந்து தியாகராஜ கீர்த்தனைகள் பலவற்றைத் தெரிந்துகொண்டார்.
 வீணை தனம்மாளின் கற்பித்தலிலும் இவர் இசை பயின்றுள்ளார்.

இசைப் பணி
பல்லவி பாடுவதில் இவர் புகழ்பெற்றவர். வயலின், மிருதங்கம், கொன்னக்கோல், கடம், மோர்சிங், கஞ்சிரா, தோலக், கோட்டு வாத்தியம் எனும் பக்கவாத்தியங்களுடன் இசைக் கச்சேரிகளை நடத்தியுள்ளார்.

மாணாக்கர்கள்
 டி. பிருந்தா
 டி. முக்தா
 சித்தூர் சுப்பிரமணிய பிள்ளை

மறைவு
எலும்புருக்கி, இரத்தச் சர்க்கரை நோய்களின் காரணமாக மே 3, 1934 அன்று காலமானார். அப்போது அவருக்கு வயது 46.

சிறப்பு
காஞ்சிபுரத்தில் நாயினாப் பிள்ளை வாழ்ந்த தெருவிற்கு சங்கீத வித்வான் நாயினாப் பிள்ளை தெரு என பெயர் சூட்டப்பட்டது. அந்தத் தெரு இப்போது எஸ். வி. நாயினா தெரு என அழைக்கப்படுகிறது.

உசாத்துணை
Titan from Kanchipuram 
Artistes' Panorama
முன்னோடிகள்: காஞ்சீபுரம் நயினாப் பிள்ளை

கருநாடக இசைப் பாடகர்கள்
1934 இறப்புகள்
19 – 20 ஆம் நூற்றாண்டுக் கால கருநாடக இசைக் கலைஞர்கள்
இந்தியப் பொதுத் தேர்தல் முடிவுகள் (2014)

இந்தியாவில் 2014ஆம் ஆண்டு, ஏப்பிரல் மற்றும் மே மாதங்களில் நடந்த பொதுத் தேர்தல் வாக்குப்பதிவின் முடிவுகள் மே 16 அன்று அறிவிக்கப்பட்டன. இந்த முடிவுகள் குறித்தான விரிவான தகவல்கள், இக்கட்டுரையில் பட்டியலிடப்பட்டுள்ளன.

அணிகள் / கட்சிகள்வாரியாக வெற்றி விவரம்

மாநிலங்கள் / யூனியன் பகுதிகளின் தேர்தல் முடிவுகள்

ஆந்திரா
மொத்தத் தொகுதிகள் = 42

அருணாச்சலப் பிரதேசம்
மொத்தத் தொகுதிகள் = 2

அசாம்
மொத்தத் தொகுதிகள் = 14

 அனைத்திந்திய ஐக்கிய சனநாயக முன்னனி முன்பு அசாம் ஜக்கிய ஜனநாயக முன்னனி என அழைக்கப்பட்டது.

பீகார்
மொத்தத் தொகுதிகள் = 40

சத்தீஸ்கர்
மொத்தத் தொகுதிகள் = 11

கோவா
மொத்தத் தொகுதிகள் = 2

குஜராத்
மொத்தத் தொகுதிகள் = 26

அரியானா
மொத்தத் தொகுதிகள் = 10

இமாசலப் பிரதேசம்
மொத்தத் தொகுதிகள் = 4

ஜம்மு & காஷ்மீர்
மொத்தத் தொகுதிகள் = 6

ஜார்கண்ட்
மொத்தத் தொகுதிகள் = 14

கர்நாடகா
மொத்தத் தொகுதிகள் = 28

கேரளா
மொத்தத் தொகுதிகள் = 20

மத்தியப் பிரதேசம்
மொத்தத் தொகுதிகள் = 29

மகாராஷ்டிரா
மொத்தத் தொகுதிகள் = 48

மணிப்பூர்
மொத்தத் தொகுதிகள் = 2

மேகாலயா
மொத்தத் தொகுதிகள் = 2

மிசோரம்
மொத்தத் தொகுதிகள் = 1

நாகலாந்து
மொத்தத் தொகுதிகள் = 1

ஒடிசா
மொத்தத் தொகுதிகள் = 21

பஞ்சாப்
மொத்தத் தொகுதிகள் = 13

ராஜஸ்தான்
மொத்தத் தொகுதிகள் = 25

சிக்கிம்
மொத்தத் தொகுதிகள் = 1

தமிழ்நாடு
மொத்தத் தொகுதிகள் = 39

திரிபுரா
மொத்தத் தொகுதிகள் = 2

உத்தரப் பிரதேசம்
மொத்தத் தொகுதிகள் = 80

உத்தராகண்டம்
மொத்தத் தொகுதிகள் = 5

மேற்கு வங்கம்
மொத்தத் தொகுதிகள் = 42

அந்தமான் நிக்கோபார் தீவுகள்
மொத்தத் தொகுதிகள் = 1

சண்டிகர்
மொத்தத் தொகுதிகள் = 1

தாத்ரா நகர் ஹாவேலி
மொத்தத் தொகுதிகள் = 1

தாமன் தையு
மொத்தத் தொகுதிகள் = 1

இலட்சத்தீவுகள்
மொத்தத் தொகுதிகள் = 1

டெல்லி
மொத்தத் தொகுதிகள் = 7

புதுச்சேரி
மொத்தத் தொகுதிகள் = 1

இதையும் காண்க
இந்தியப் பொதுத் தேர்தல், 2014
தமிழ்நாட்டில் இந்திய நாடாளுமன்றத் தேர்தல் முடிவுகள் (2014)

மேற்கோள்கள்

வெளியிணைப்புகள்
 தி இந்து (ஆங்கிலம்) நாளிதழின் சிறப்புப் பக்கம்

2014 தேர்தல்கள்
முடிவுகள்
அஸ்கர் அலி என்ஜினியர்

அஸ்கர் அலி என்ஜினியர் (10 மார்ச் 1939 – 14 மே 2013),  புகழ்பெற்ற இஸ்லாமிய அறிஞர், மதச்சார்பின்மை கோட்பாட்டை உயர்த்திப்பிடித்தவரும் வகுப்பு நல்லிணக்கத்திற்குப் பாடுபட்டவரும் இஸ்லாமிய சீர்திருத்தவாதியுமாவார். மதச்சார்பின்மை மற்றும் இஸ்லாமிய நெறி குறித்து ஏராளமான நூல்களையும் கட்டுரைகளையும் அவர் எழுதியுள்ளார். சுதந்திர இந்தியாவில் நடைபெற்ற மதக்கலவரங்கள் குறித்து அவர் விரிவான ஆய்வுகள் நடத்தியுள்ளார்.

வாழ்க்கைக் குறிப்பு 
1939 ஆம் ஆண்டு முஸ்லீம் சமூகத்தின் தாவூதி போரா  பிரிவில் பிறந்த அஸ்கர் அலி என்ஜினியர் இளமைக் காலத்தில் சமயம் சார்ந்த கல்வியை ஆழமாகப் பயின்றவர். பின்னர் அனைத்து சமய நூல்களையும் ஆழ்ந்து கற்றார். இதன் காரணமாக இஸ்லாத்தில் காலத்துக் கேற்ற சீர்திருத்தம் வேண்டும் என்பதை வலியுறுத்தினார். இஸ்லாம் வரலாறு பற்றிய அவரது நூல் பழமை வாதத்தை அம்பலப்படுத்துவதாக இருக்கிறது. இந்தியாவில் மத வன்முறைகளால் ஏற்பட்ட பாதிப்புகளைக் கள ஆய்வு செய்து நூலாக்கினார். உள்நாட்டிலிருந்தும் வெளிநாடுகளிலிருந்தும் ஏராளமான இதழ்களில் ஆய்வுக்கட்டுரைகளை எழுதினார்.1993 ஆம் ஆண்டு சமூகம் மற்றும் மதச்சார் பின்மைக்கான ஆய்வு மையத்தைத் துவக்கி மக்கள் ஒற்றுமைக்கு அயராது பாடுபட்டார்.

சுய சரிதை 
“வாழும் உண்மை: அமைதி, நல்லிணக்கம், சமூக மாற்றத்துக்கான எனது தேடல்” என்ற தலைப்பில் அவர் எழுதியிருக்கும் சுய சரிதை நூல் அவரது வாழக்கை லட்சியத்தை வெளிப்படுத்துவதாக உள்ளது.

விருதுகள் 
சமூக நல்லிணக்கத்திற்காக அவரது பங்களிப்பை பாராட்டி 1990ல் டால்மியா விருது அவருக்கு வழங்கப்பட்டது.1987ல் அமெரிக்காவின் புகழ் பெற்ற விருதான சர்வதேச மாணவர் பேரவை விருது அவருக்கு வழங்கப்பட்டது.

இறப்பு 
சிறிது காலமாக நோய் வாய்ப்பட்டிருந்த அவர், மே 14 , 2013 அன்று   மும்பை புறநகரில் உள்ள சாந்தகுரூஸ் பகுதியில் உள்ள அவரது வீட்டில் காலமானார்.

மேற்கோள்கள்

வெளி இணைப்புகள் 
Asghar Ali Engineer's Articles
Right Livelihood Award Recipient
Asghar Ali Engineer: Scholar with a mission
Dr. Engineer's articles on Islam at The God Contention
1939 பிறப்புகள்
2013 இறப்புகள்
இந்திய முஸ்லிம் எழுத்தாளர்கள்